**Rheolwr Gweithrediadau Datblygu Hyfforddwyr**

**DISGRIFIAD O’R SWYDD**

**Prif Bwrpas:** Arwain y gwaith o ddatblygu hyfforddwyr ledled Cymru, gan sicrhau bod y rhaglen addysg yn effeithiol a’i bod yn cydweddu â’n strategaeth.

**Yn adrodd i:** Pennaeth Datblygu a Gweithrediadau Criced Cymunedol

**Cyflog:** £ Cystadleuol

**Contract:** Parhaol, Amser Llawn

Mae Criced Cymru, sef corff llywodraethu cenedlaethol cydnabyddedig criced hamdden yng Nghymru, yn bodoli i arwain, ysbrydoli a dylanwadu ar dwf, ansawdd a hygyrchedd criced yng Nghymru. Rydym am recriwtio unigolyn profiadol, proffesiynol i ymuno â’n tîm. Gweler y Swydd-ddisgrifiad a’r Manyleb Person isod am fwy o fanylion.

**Y Rôl**

1. Arwain y gwaith o ddatblygu’n hyfforddwyr clwb a hyfforddwyr llwybr criced *(Pathway)* Criced Cymru (hyfforddwyr presennol a darpar hyfforddwyr) i gefnogi’n huchelgais gyfunol o dyfu’r gêm a chodi safonau ledled Cymru.
2. Codi proffil a ‘brand’ yr hyfforddiant ar draws y rhwydwaith. Gweithredu fel llysgennad ac ‘efengylwr’ ar gyfer hyfforddwyr ar bob lefel, a datblygiad hyfforddwyr yng Nghymru.
3. Chwyldroi’r ffordd mae criced yn cynhyrchu, amrywio, datblygu a mentora ei weithlu hyfforddi ar gyfer y dyfodol.
4. Gweithio ar y cyd â’r tri Swyddog Datblygu Gweithlu Clybiau ymhob Ardal, gan sicrhau gwasanaeth effeithiol o ran gweinyddu a chyflenwi ledled Cymru, a thrwy hynny sicrhau bod cynlluniau datblygu ardal yn cael eu cyflenwi i dyfu’r gweithlu.
5. Chwilio am arfer gorau, mentergarwch a datblygiadau newydd o fewn rhwydweithiau perthnasol sy’n sbarduno datblygiad hyfforddwyr ledled Cymru.
6. Cynyddu nifer yr hyfforddwyr sydd wedi’u hyfforddi a’u lleoli i gyd-fynd â’r gyfradd twf o ran cyfranogiad.
7. Datblygu anghenion DPP perthnasol a phriodol a’u cyflenwi ar draws y rhwydwaith clybiau, gan sicrhau eu bod yn cydweddu ag anghenion strategol y cynllun busnes (perfformiad/criced lleol/criced menywod a merched/llwybr cricedwyr iau, o All Stars i fyny) a sefydlu cyrsiau perthnasol ac amserol i ddiwallu’r anghenion hyn.
8. Gweithredu ar y cyd â’r tri thîm Ardal a thîm Llwybr (*Pathway*) Criced Cymru, gan sicrhau gwasanaeth cwbl gynhwysfawr ar gyfer y rhwydwaith criced a’r gwaith o wella safonau hyfforddi.
9. Rhoi systemau effeithiol ar waith fel bod data rheoli cyfredol ar gael ar draws holl gamau mesuradwy datblygiad hyfforddwyr.
10. Sicrhau bod Criced Cymru â’r darlun mwyaf diweddar o nifer yr hyfforddwyr sy’n gweithredu yng Nghymru, a’i fod yn eu cefnogi â thalent ac uchelgais, i’w galluogi i gyflawni eu potensial.
11. Rhedeg rhaglenni datblygu hyfforddwyr sy’n fasnachol (yn ddeniadol i ddarpar noddwyr) ac sy’n galluogi Criced Cymru i wneud elw net er mwyn ailfuddsoddi arian refeniw yn hyfforddiant a datblygiad hyfforddwyr.
12. Rhedeg mentrau priodol sy’n gysylltiedig â gwobrwyo a chydnabod hyfforddwyr gorau Cymru.
13. Cynorthwyo clybiau a Swyddogion Cefnogi’r Gweithlu i weinyddu cyrsiau dyfarnwyr a sgorwyr yng Nghymru.

**Prif Amcanion**

* Drafftio, monitro, adolygu a hyrwyddo’r cynllun gweithredol ar gyfer addysg hyfforddwyr, a sicrhau bod uchelgeisiau’r cynllun busnes yn cydweddu â’r rhaglen hon.
* Datblygu Tiwtoriaid ac Aseswyr
  + Nodi, datblygu a thyfu’r gronfa o diwtoriaid sydd ar gael i’w lleoli yn y dyfodol er mwyn cefnogi cynlluniau Ardal i dyfu’r gweithlu, a thrwy hynny'r rhaglen genedlaethol, neu flaenoriaethau eraill Criced Cymru.
* Gwella profiad y ‘cwsmer’ (hyfforddwr) wrth i gynorthwywyr newydd ymuno â’r byd criced fel gwirfoddolwyr, o ysgogwyr *(Activators*) i hyfforddwyr, a sicrhau bod eu profiad yn un hwylus a phleserus.
* Sbarduno clybiau i drefnu eu gweithlu’n fwy effeithlon dan arweinyddiaeth Swyddogion Gweithlu Clybiau a Rheolwyr Ardal, a thrwy hynny, greu system fwy rhagweithiol, lle mae gofynion y gweithlu’n cael eu pennu’n gynharach, ac yn cael cefnogaeth briodol.
* Sicrhau bod gweithgaredd hyrwyddo mwy effeithiol yn cymryd lle fel bod yr holl gyrsiau â niferoedd llawn.
* Ystyried lleoliadau/amserau amgen ar gyfer cyrsiau, a chyrsiau penodol/wedi’u haddasu e.e. merched yn unig, i sicrhau’r profiad dysgu mwyaf cyfforddus i ymgeiswyr.
* Trefnu sesiynau DPP, gan gynnwys, ond heb fod yn gyfyngedig i:
  + Creu cymorth perthnasol fel bod clybiau’n gallu hyrwyddo’r pontio rhwng rhaglenni cenedlaethol â chriced grwpiau oedran iau.
* Hyrwyddo tueddiadau o ran twf gweithluoedd amrywiol yng Nghymru e.e.

Cynyddu’r ganran o ferched sy’n mynychu cyrsiau hyfforddi e.e. drwy gynllunio/hyrwyddo cyrsiau merched yn unig mewn ardaloedd sy'n strategol bwysig;

* + Meithrin gweithlu hyfforddi mwy amrywiol o fewn strwythurau clybiau a’r llwybr criced, gan sicrhau bod cyfranogwyr ein rhaglenni datblygu hyfforddwyr yn adlewyrchu’n cymunedau yn nhermau ethnigrwydd.

Gweithio gyda’r ECB i gynyddu cynrychiolaeth o Gymru ar gyrsiau lefel Uwch, gyda’r nod o wella ansawdd hyfforddwyr llwybr criced *(Pathway)* yng Nghymru.

Cefnogi datblygiad cyrsiau swyddogion.

**Prif Ddyletswyddau**

* Gweithredu fel cynrychiolydd enwebedig ECB ar gyfer Cymru
* Sicrhau bod rhaglen datblygu hyfforddwyr Cymru’n gwbl gyfredol, ac yn defnyddio dulliau modern ac effeithlon o ddysgu.
* Gwneud y mwyaf o’r adnoddau sydd ar gael e.e. mentrau ECB, bwrsarïau, talebau. Rheoli’r broses hon yng Nghymru.
* Goruchwylio’r gyllideb addysg hyfforddwyr: amcangyfrif incwm/gwariant y flwyddyn
* Sicrhau bod y niferoedd uchaf posib yn mynychu cyrsiau, codi lefelau incwm, a sicrhau effeithlonrwydd masnachol lle bo modd. Cyfrifoldeb cyffredinol dros weinyddu/rheoli prosiectau.
* Sicrhau bod sesiynau rheoli ansawdd yn cael eu cynnal, a bod pawb sy’n datblygu hyfforddwyr yn cael eu gweld o leiaf unwaith y flwyddyn.
* Goruchwylio hyn fel rhan o’r gyllideb Datblygu Hyfforddwyr.
* Bydd gan bob un sy’n datblygu hyfforddwyr gynllun datblygu personol sy’n cysylltu â’r gwaith gyda 1st4Sport.
* Nodi a hyfforddi tiwtoriaid/gwirwyr newydd.
* Mentora a chefnogi tiwtoriaid newydd sy’n mynychu cyrsiau yng Nghymru ar hyn o bryd.
* Diweddaru gwybodaeth ar safle Athena 1st4Sport, neu ei olynydd.
* Sicrhau bod yr holl ddogfennau rheoli ansawdd mewnol, datblygu hyfforddwyr ac adolygiadau blynyddol yn cael eu llwytho ar borth canolog 1st 4Sport.
* Cofnodi estyniadau/ceisiadau arbennig ar gyfer ymgeiswyr a’u llwytho ar borth canolog 1st 4Sport.
* Gweithredu fel person enwebedig ECBCA/Chwaraeon Cymru ar gyfer Criced Cymru. Sicrhau bod cymaint o gyfranogwyr â phosib yn cymryd rhan yn ECBCA/criced hyfforddwyr/SW a chreu diwylliant o ymrwymiad i ddatblygiad personol ymhlith hyfforddwyr cymwysedig
* Datblygu adnoddau dysgu am arfer gorau a chyfleoedd ar draws y sector chwaraeon.
* Rhoi sesiynau datblygu hyfforddwyr ar waith ledled Cymru.
* Sesiynau Datblygu Hyfforddwyr Perfformiad yng Nghymru, mewn partneriaeth â Morgannwg/Pennaeth Llwybr Criced *(Pathway).*
* Sesiynau ar gyfer clybiau.
* Sicrhau bod y siwrnai i wirfoddolwyr yn un effeithiol a phleserus.
* Datblygu sesiynau DPP ar-lein ochr yn ochr â’r ECB.
* Sefydlu systemau effeithiol sy’n cefnogi’r gwaith o ddatblygu datblygiad hyfforddwyr a sicrhau systemau gweithredu sy’n canolbwyntio ar yr unigolyn.
* Rhoi gwybodaeth am gyrsiau ar wefan a sianelau Criced Cymru. Dylai gwybodaeth am yr holl gyrsiau ac addysg hyfforddwyr gael ei diweddaru ar wefan Criced Cymru, a’i hyrwyddo drwy’r holl sianelau, ac yn lleol drwy’r Rheolwyr Ardal, Swyddogion Merched a Menywod, a chlybiau.
* Arwain Hyfforddiant Tiwtoriaid a Hyfforddiant Ysgogwr (*Activator*) All Stars a Dynamos. Nodi, arwain a chydlynu hyfforddiant tiwtoriaid ar gyfer tiwtoriaid y cwrs Ysgogwr ledled Cymru.

**D****ylai ymgeiswyr anfon llythyr eglurhaol a CV drwy e-bost at:** [Sandie.keane@cricketwales.org.uk](mailto:Sandie.keane@cricketwales.org.uk)

**Y dyddiad cau ar gyfer ceisiadau yw 5Ionawr 2024**

**I gael sgwrs anffurfiol am y rôl, dylai ymgeiswyr gysylltu â:**

[Mark.Frost@glamorgancricket.co.uk](mailto:Mark.Frost@glamorgancricket.co.uk)

***Mae Criced Cymru wedi ymrwymo i ddarparu cyfleoedd cyfartal.*** *Er y byddwn bob amser yn penodi ar sail teilyngdod, byddem yn annog ceisiadau yn arbennig oddi wrth grwpiau a chymunedau sydd heb gynrychiolaeth ddigonol ym myd criced – yn enwedig merched neu bobl o gefndiroedd ethnig amrywiol, neu rai sydd ag anabledd.*

[I gael manylion am ein hymrwymiad i Recriwtio Mwy Diogel, gweler yma](https://cricketwales.org.uk/documents/governance-policies/safer-recruitment-2077.docx)

**MANYLEB PERSON:**

|  |  |
| --- | --- |
| **HANFODOL** | **DYMUNOL** |
|  | Cymwysterau   * Tiwtor ECB achrededig * ECB – Hyfforddiant mewn Ysgolion * Ysgogwr Criced *(Activator)* All Stars neu Dynamos * Wedi mynychu Cwrs Diogelu ac Amddiffyn Plant * Cymorth Cyntaf * Gwiriad DBS Manylach (ar benodi) * Aelod o’r ECBCA * Gradd mewn pwnc sy’n gysylltiedig â chwaraeon |
| Profiad o:   * Recriwtio, hyfforddi a mentora gwirfoddolwyr a/neu hyfforddwyr * Dylanwadu ar glybiau, gwirfoddolwyr a chyrff cymunedol i greu newid positif | * Cyflenwi cyrsiau tiwtora achrededig * Addasu gweithgareddau hyfforddi i siwtio amgylcheddau gwahanol * Hyfforddi grwpiau oedran cymysg * Hyfforddi Plant a Phobl Ifanc * Cynllunio a darparu sesiynau hyfforddi criced mewn ysgol neu glwb chwaraeon * Hyfforddi grwpiau gallu cymysg. |
| Gwybodaeth:   * Datblygu Chwaraeon * Clybiau Criced (Chwaraeon) a dealltwriaeth o’u heriau o ran gwirfoddolwyr | Gwybodaeth a dealltwriaeth o:   * Addysg Gorfforol yng Nghyfnod Allweddol 1 a 2 * Modelau datblygu athletwyr hirdymor * Y Sector Addysg * Amddiffyn a Lles Plant o fewn Chwaraeon |
| Sgiliau:   * Sgiliau cyfathrebu llafar ac ysgrifenedig * Sgiliau trefnu * Sgiliau gweinyddol * Sgiliau TG | Sgiliau:  - Siaradwr Cymraeg  - Profiad masnachol/gwerthiant  - Sgiliau rhifedd cadarn |
| Ychwanegol   * Parodrwydd i weithio oriau hyblyg, gan gynnwys ar nosweithiau a phenwythnosau os oes angen | * Trwydded Yrru DU Lawn a defnydd o gerbyd. * Angerdd tuag at griced |